નાનકડી આરાધ્યાના આ રીંગ ડાન્સને નિહાળવા સોસાયટી ઉપરાંત આસપાસના રહીશો પણ મોટી સંખ્યામાં ઉમટી પડે છે. અને માત્ર 4 વર્ષીય આરાધ્યાનો રિંગ ડાન્સ જોઈને ચોંકી ઉઠે છે. નવાઈની વાત તો એ છે કે, આ બાળકી પોતાની જાતે જ આ ડાન્સ શીખી છે અને સળંગ 20 મિનિટ કરતા વધુ સમય તેણી એકથી ત્રણ રિંગ સાથે સરળતાથી ડાન્સ કરી શકે છે. પિતા અમિતભાઇ ટાંક અને માતા શીતલબેન આરાધ્યાના આ ટેલેન્ટને લઈ ખૂબ જ ખુશ છે. અને આગળ જતા આરાધ્યા રિંગ ડાન્સમાં સફળતાના નવા શિખરો સર કરે તેવું ઇચ્છી રહ્યા છે.